GDP को लेकर BJP सांसद के बयान पर चिदंबरम बोले- अब अर्थव्यवस्था को भगवान बचाए  
चिदंबरम ने कहा-अब अर्थव्यवस्था को भगवान बचाए
निशिकांत दुबे की GDP को लेकर बयान पर कांग्रेस का हमला
पी चिदंबरम 21 अगस्त 2019 से जेल में बंद हैं
जेल में बंद कांग्रेस नेता पी चिदंबरम ने ट्वीट कर भाजपा पर हमला बोला है. चिदंबरम ने  भाजपा सांसद निशिकांत दुबे की GDP को लेकर की गई टिप्पणी को लेकर पूर्व वित्त मंत्री पी चिदंबरम ने मंगलवार को भाजपा पर तंज कसते हुए कहा कि अब देश की अर्थव्यवस्था को भगवान बचाए. उन्होंने ट्वीट किया, ''जीडीपी के आंकड़ों का कोई मतलब नहीं रह गया, निजी कर में कटौती होगी, आयात शुल्क में बढ़ोतरी की जाएगी. सुधार को लेकर भाजपा के ये विचार हैं.''
 
GDP numbers are irrelevant, personal tax will be cut, import duties will be increased.
These are BJP's ideas of reforms.
God save India's economy.
गौरतलब है कि कार्पोरेट कर में कटौती से जुड़े संशोधन विधेयक पर चर्चा के दौरान दुबे ने सोमवार को लोकसभा में कहा था कि जीडीपी को रामायण और महाभारत मान लेना उचित नहीं है तथा अब भारत के लिए जीडीपी का कोई मतलब नहीं रह गया है.
बता दें कि कांग्रेस नेता पी चिदंबरम 21 अगस्त 2019 से जेल में बंद हैं. चिदबंरम को पहले सीबीआई ने गिरफ्तार किया था बाद में कोर्ट के आदेश के बाद ED को सौप दिया गया था. हालांकि जेल में रहने के बाद भी पूर्व वित्त मंत्री लगातार सरकार पर हमलावर रहे हैं, कुछ दिन पहले उन्होंने  चुनावी बॉन्ड को लेकर भी सरकार पर हमला बोला था उन्होंने कहा था कि चुनावी बॉन्ड दशक का सबसे बड़ा घोटाला है